Okresná prokuratúra Trnava 
Vajanského 22, 918 67 Trnava 1 	

Sp. zn. : 1 Pv 540/12/2207	Trnava, 20.6.2013
EEČ : 2-21-87-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátorka Okresnej prokuratúry Trnava
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:
obvinený XXXXX

·	dňa 11.6.2013 vyhlásil, že spáchal skutok spočívajúci v tom, že 

dňa 28.07.2012 v čase o 23:00 hod. v obci XXXXX v predzáhradke rodinného domu       č. XXXXX po predchádzajúcom konflikte fyzicky napadol poškodeného XXXXX takým spôsobom, že po otvorení brány oddeľujúcej predzáhradku rodinného domu    č. XXXXX a dvora rodinného domu poškodeného XXXXX päsťou udrel do oblasti tváre do nosa, následne ho vytiahol z brány dvora na predzáhradku, kde poškodený spadol na betónový obrubník dolu tvárou a tam ho po dobu asi 20 sekúnd kopal a udieral do celého tela, čím spôsobil poškodenému XXXXX zlomeninu nosa s posunom úlomkov, zlomeninu 5. záprstnej kosti ruky vpravo a pomliaždenie tváre s okoloočným krvným výronom vľavo, ktoré si vyžiadali dobu liečenia v trvaní 3 týždňov, 

·	dňa 14.3.2013 uhradil Sociálnej poisťovni škodu vo výške 453,20 € a zdravotnej poisťovni XXXXX a.s. škodu vo výške 104,55 €; poškodený XXXXX si nárok na náhradu škody neuplatnil,

·	dňa 7.6.2013 zložil na depozitný účet Okresnej prokuratúry Trnava peňažnú sumu vo výške 160,- €, určenú na všeobecne prospešné účely, z toho 50% predstavuje suma určená Trnavskej asociácii sluchovo postihnutých, K. Čulena 12, Trnava a 50% predstavuje suma určená na peňažnú pomoc obetiam trestnej činnosti.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Trstín pod spisovou značkou ORP-2063/TR-TT-2012.
dňa 28.07.2012 v čase o 23:00 hod. v obci XXXXX v predzáhradke rodinného domu č. XXXXX po predchádzajúcom konflikte fyzicky napadol poškodeného XXXXX takým spôsobom, že po otvorení brány oddeľujúcej predzáhradku rodinného domu č. XXXXX a dvora rodinného domu poškodeného XXXXX päsťou udrel do oblasti tváre do nosa, následne ho vytiahol z brány dvora na predzáhradku, kde poškodený spadol na betónový obrubník dolu tvárou a tam ho po dobu asi 20 sekúnd kopal a udieral do celého tela, čím spôsobil poškodenému XXXXX zlomeninu nosa s posunom úlomkov, zlomeninu 5. záprstnej kosti ruky vpravo a pomliaždenie tváre s okoloočným krvným výronom vľavo, ktoré si vyžiadali dobu liečenia v trvaní 3 týždňov

Odôvodnenie: 
Uznesením povereného príslušníka Obvodného oddelenia PZ Trstín ČVS: ORP-2063/TR-TT-2012 zo dňa 19.12.2012 bolo podľa § 206 odsek 1 Trestného poriadku vznesené obvinenie XXXXX za  prečin ublíženia na zdraví podľa § 156 ods. 1 Trestného zákona a prečin výtržníctva podľa § 364 ods. 1 písm. a) Trestného zákona na tom skutkovom základe, ako je to uvedené vo výrokovej časti tohto uznesenia.

Podľa § 220 ods. 1 Trestného poriadku v konaní o prečine, za ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Obvinený XXXXX sa dopustil trestného činu ublíženia na zdraví podľa § 156 ods. 1 Trestného zákona, za ktorý Trestný zákon ustanovuje trest odňatia slobody na šesť mesiacov až dva roky a trestného činu výtržníctva podľa § 364 ods. 1 písm. a) Trestného zákona, za ktorý je stanovená trestná sadzba až dva roky. 

Podľa § 10 odsek 1 Trestného zákona prečinom je 
a) trestný čin spáchaný z nedbanlivosti alebo 
b) úmyselný trestný čin, za ktorý tento zákon v osobitnej časti ustanovuje trest odňatia slobody s hornou hranicou trestnej sadzby neprevyšujúcou päť rokov.

Obvinený pri svojom výsluchu pred povereným príslušníkom PZ ako aj  pri vykonaní mediácie pred probačným a mediačným úradníkom Okresného súdu v Trnave slobodne, vážne a určito vyhlásil, že spáchal skutok, za ktorý je stíhaný. 
	
Obvinený dňa 14.3.2013 bankovým prevodom uhradil Sociálnej poisťovni škodu vo výške 453,20 € a zdravotnej poisťovni XXXXX a.s. škodu vo výške 104,55 €; poškodený XXXXX si nárok na náhradu škody neuplatnil.

Pri vykonaní mediácie poškodený XXXXX uviedol, že so schválením zmieru s obvineným XXXXX súhlasí.

Obvinený XXXXX uzatvoril dňa 19.6.2013 prostredníctvom probačného a mediačného úradníka Okresného súdu v Trnave zmier s poškodeným XXXXX, ktorý zároveň prehlásil, že v predmetnom trestnom konaní si neuplatňuje žiadny nárok na náhradu škody.

Dňa 7.6.2013 obvinený XXXXX zložil na depozitný účet Okresnej prokuratúry Trnava peňažnú sumu vo výške 160,- €, určenú na všeobecne prospešné účely, z toho 50% predstavuje suma určená Trnavskej asociácii sluchovo postihnutých, K. Čulena 12, Trnava a 50% predstavuje suma určená na peňažnú pomoc obetiam trestnej činnosti. Táto suma je primeraná závažnosti spáchaného trestného činu.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že rozhodnutie o schválení zmieru a zastavení trestného stíhania je dostačujúce.  

S poukazom na vyššie uvedené skutočnosti som rozhodla tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina Guľová
prokurátorka